Oficialusis leidinys 304 E , 01/12/2005 p. 0264 - 0269



P6_TA(2005)0044 Bendrijos žvejybos kontrolės agentūra * Europos Parlamento teisėkūros rezoliucija dėl pasiūlymo dėl Tarybos reglamento, kuriuo įsteigiama Bendrijos žvejybos kontrolės agentūra ir iš dalies keičiamas Reglamentas (EEB) Nr. 2847/93, nustatantis bendros žuvininkystės politikos kontrolės sistemą (KOM(2004)0289 — C6-0021/2004 — 2004/0108(CNS)) (Konsultavimosi procedūra) Europos Parlamentas, - atsižvelgdamas į Komisijos pasiūlymą Tarybai (KOM(2004)0289) [1], - atsižvelgdamas į EB sutarties 37 straipsnį, kuriuo remdamasi Taryba konsultavosi su Parlamentu (C6-0021/2004), - atsižvelgdamas į savo Darbo tvarkos taisyklių 51 straipsnį, - atsižvelgdamas į Žuvininkystės komiteto pranešimą ir Biudžeto komiteto nuomonę (A6-0022/2005), 1. pritaria Komisijos pasiūlymui su pakeitimais; 2. ragina Komisiją atitinkamai pakeisti savo pasiūlymą, remiantis EB sutarties 250 straipsnio 2 dalimi; 3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas; 4. Prašo Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą; 5. paveda Pirmininkui perduoti Parlamento poziciją Tarybai ir Komisijai. KOMISIJOS SIŪLOMAS TEKSTAS | PARLAMENTO PAKEITIMAI | 1 pakeitimas 2 KONSTATUOJAMOJI DALIS 2) Kad valstybės narės galėtų vykdyti šiuos įsipareigojimus, joms būtina koordinuoti savo veiklą, susijusią su Bendrijos žvejybos laivų kontrole ir tikrinimu Bendrijos bei tarptautiniuose vandenyse, ypač atsižvelgiant į su regioninėmis žuvininkystės organizacijomis ir susitarimais su trečiosiomis šalimis susijusius Bendrijos įsipareigojimus. | 2) Kad valstybės narės galėtų vykdyti šiuos įsipareigojimus, joms būtina koordinuoti savo veiklą, susijusią su Bendrijos žvejybos laivų kontrole ir tikrinimu Bendrijos, tarptautiniuose ir trečiųjų šalių, su kuriomis Bendrija yra sudariusi žvejybos susitarimą, apimantį susitarimą dėl vykdymo, vandenyse, ypač atsižvelgiant į su regioninėmis žuvininkystės organizacijomis ir susitarimais su trečiosiomis šalimis susijusius Bendrijos įsipareigojimus. | 2 pakeitimas 3 KONSTATUOJAMOJI DALIS 3) Toks bendradarbiavimas operatyviai koordinuojant kontrolės ir tikrinimo veiklą prisidėtų prie darnaus gyvųjų vandens išteklių naudojimo bei užtikrintų lygias galimybes žuvininkystės pramonei, kuri taip pat naudoja minėtus išteklius, ir taip sumažintų konkurencijos iškreipimą. | 3) Toks bendradarbiavimas operatyviai koordinuojant kontrolės ir tikrinimo veiklą prisidėtų prie darnaus gyvųjų vandens išteklių naudojimo bei užtikrintų lygias galimybes žuvininkystės pramonei, kuri taip pat naudoja minėtus išteklius, ir taip sumažintų konkurencijos iškreipimą, ypač tą, kurį lemia nelegali, nedeklaruojama ir nereguliuojama žvejyba. Tokiu bendradarbiavimu taip pat turėtų būti siekiama sukurti sąlygas, leidžiančias valstybėms narėms kuo rentabiliau vykdyti įsipareigojimus. | 3 pakeitimas 16 KONSTATUOJAMOJI DALIS 16) Komisija ir valstybės narės turėtų būti atstovaujamos agentūros administracinėje valdyboje, kurios užduotis yra užtikrinti, kad agentūra veiktų tinkamai ir veiksmingai. | 16) Komisija, valstybės narės ir žuvininkystės pramonė turėtų būti atstovaujamos agentūros administracinėje valdyboje, kurios užduotis yra užtikrinti, kad agentūra veiktų tinkamai ir veiksmingai. | 4 pakeitimas 18 KONSTATUOJAMOJI DALIS 18) Nustatant balsavimo administracinėje valdyboje tvarką turėtų būti atsižvelgta į valstybių narių ir Komisijos interesus, kad agentūra veiktų veiksmingai. Derėtų numatyti į administracinę valdybą priimti ribotą balsavimo teisės neturinčių žuvininkystės pramonės atstovų skaičių. | 18) Nustatant balsavimo administracinėje valdyboje tvarką turėtų būti atsižvelgta į valstybių narių, Komisijos ir žuvininkystės pramonės interesus, kad agentūra veiktų veiksmingai. | 5 pakeitimas 1 STRAIPSNIO 1 A DALIS (nauja) | Siekdama padėti teisingai taikyti bendros žuvininkystės politikos nuostatas, įskaitant darbo saugos ir higienos nuostatas, agentūra teikia valstybėms narėms ir Komisijai reikiamą techninę ir mokslinę pagalbą. | 6 pakeitimas 2 STRAIPSNIO ĮŽANGINĖ DALIS Agentūros vykdoma koordinavimo veikla apima žvejybos veiklos tikrinimą ir kontrolę iki pirmojo žuvininkystės produktų pardavimo, kai ji vykdoma: | Agentūros vykdoma koordinavimo veikla apima žvejybos veiklos, įskaitant žuvininkystės produktų importavimą, transportavimą ir pardavimą, tikrinimą ir kontrolę iki pirmojo visų šių žuvininkystės produktų pardavimo, kai žvejybinė veikla vykdoma: | 7 pakeitimas 2 STRAIPSNIO C PUNKTAS c)Bendrijos žvejybinių laivų ne Bendrijos vandenyse. | c)Bendrijos žvejybinių laivų ne Bendrijos vandenyse, įskaitant vandenis trečiųjų šalių, su kuriomis Bendrija yra sudariusi žvejybos susitarimą, apimantį susitarimą dėl vykdymo. | 8 pakeitimas 2 STRAIPSNIO C A PUNKTAS (naujas) | ca)nelegalia, nedeklaruojama ir nereguliuojama žvejybos veikla užsiimančių trečiųjų šalių laivų. | 9 pakeitimas 2 STRAIPSNIO C B PUNKTAS (naujas) | cb)trečiųjų šalių teritorijoje, kai sudaryti dvišalio bendradarbiavimo protokolai tarp kontrolės tarnybų arba regioninių žuvininkystės organizacijų kontekste. | 10 pakeitimas 4 STRAIPSNIO B A PUNKTAS (naujas) | ba)koordinuoti kovos su nelegalia, nedeklaruojama ir nereguliuojama žvejyba veiksmus pagal Bendrijos nuostatas; | 11 pakeitimas 4 STRAIPSNIO D A PUNKTAS (naujas) | da)padėti valstybėms narėms ir Komisijai suderinti bendros žuvininkystės politikos įgyvendinimą visoje Europos Sąjungoje; | 12 pakeitimas 4 STRAIPSNIO D B PUNKTAS (naujas) | db)koordinuoti nacionalinių valdžios institucijų veiklą renkant Agentūros reikalaujamus svarbiausius duomenis; | 13 pakeitimas 4 STRAIPSNIO D C PUNKTAS (naujas) | dc)bendradarbiauti su valstybėmis narėmis ir Komisija ištiriant ir tobulinant techninius kontrolės ir patikrinimų sprendimus; | 14 pakeitimas 4 STRAIPSNIO D D PUNKTAS (naujas) | dd)informuoti apie bendros žuvininkystės politikos normų, susijusių su kontrole ir patikrinimais, taikymą bei sąnaudų ir naudos santykį; | 15 pakeitimas 7 STRAIPSNIS Valstybių narių prašymu Agentūra joms gali teikti sutartines paslaugas, susijusias su jų įsipareigojimu vykdyti kontrolę ir patikrinimus Bendrijos ir (arba) tarptautiniuose vandenyse, įskaitant kontrolės ir tikrinimo platformų frachtavimą, eksploatavimą, aprūpinimą darbuotojais bei bendros atitinkamų valstybių narių veiklos stebėtojais. | Valstybių narių ir Komisijos prašymu Agentūra joms gali teikti sutartines paslaugas, susijusias su valstybių narių įsipareigojimu vykdyti kontrolę ir patikrinimus Bendrijos ir (arba) tarptautiniuose vandenyse, įskaitant kontrolės ir tikrinimo platformų frachtavimą, eksploatavimą, aprūpinimą darbuotojais bei bendros atitinkamų valstybių narių veiklos stebėtojais. | 16 pakeitimas 8 STRAIPSNIO A PUNKTAS a)parengia ir tobulina pagrindinę valstybių narių žvejybos inspektorių vadovams skirtą mokymo programą ir gali organizuoti papildomus šių inspektorių tobulinimosi kursus ir seminarus; | a)įsteigia mokymo centrą ir parengia bei tobulina pagrindinę valstybių narių žvejybos inspektorių vadovams skirtą mokymo programą ir gali organizuoti šių inspektorių tobulinimosi seminarus; | 18 pakeitimas 14 STRAIPSNIS Agentūra įsipareigoja kasmet įvertinti kiekvieno jungtinės veiklos plano veiksmingumą ir naudodamasi turima informacija ištirti, ar nėra rizikos, kad žvejybos veikla neatitinka taikomoms išsaugojimo ir kontrolės priemonėms. Šie įvertinimai skubiai perduodami Komisijai. | Agentūra įsipareigoja kasmet įvertinti kiekvieno jungtinės veiklos plano veiksmingumą ir naudodamasi turima informacija ištirti, ar nėra rizikos, kad žvejybos veikla neatitinka taikomoms išsaugojimo ir kontrolės priemonėms. Šie įvertinimai skubiai perduodami Europos Parlamentui, Komisijai valstybėms narėms bei Žuvininkystės ir akvakultūros patariamajam komitetui (ŽAPK). | 19 pakeitimas 17 STRAIPSNIO 1 DALIS 1. Komisija, Agentūra ir valstybių narių kompetentingos institucijos keičiasi turima informacija apie kontrolės ir tikrinimo veiklą Bendrijos ir tarptautiniuose vandenyse. | 1. Komisija, Agentūra ir valstybių narių bei trečiųjų šalių, su kuriomis Bendrija yra sudariusi žvejybos susitarimą, apimantį susitarimą dėl vykdymo, kompetentingos institucijos keičiasi turima informacija apie kontrolės ir tikrinimo veiklą Bendrijos ir tarptautiniuose vandenyse. | 20 pakeitimas 19 STRAIPSNIO 4 DALIS 4. Agentūros buveinė yra [...] (Ispanijoje). | 4. Agentūros buveinė yra Vigo mieste (Ispanijoje). | 21 pakeitimas 19 STRAIPSNIO 4 A DALIS (nauja) | 4a) Valstybė narė, kurioje steigiama Agentūra, gali padėti prie Agentūros steigimo, ypač suteikdama galimybę naudotis pastatais, sklypais ir infrastruktūra. | 22 pakeitimas 24 STRAIPSNIO 2 DALIES C PUNKTO PIRMA PASTRAIPA c)ne vėliau kaip kiekvienų metų spalio 31 d. atsižvelgdama į Komisijos ir valstybių narių nuomonę priima Agentūros kitų metų darbo programą ir perduoda ją Europos Parlamentui, Tarybai, Komisijai ir valstybėms narėms; | c)ne vėliau kaip kiekvienų metų spalio 31 d. atsižvelgdama į Komisijos ir valstybių narių nuomonę priima Agentūros kitų metų darbo programą ir perduoda ją Europos Parlamentui, Tarybai, Komisijai, valstybėms narėms ir ŽAPK; | 23 pakeitimas 25 STRAIPSNIO 1 DALIES PIRMA PASTRAIPA 1. Administracinę valdybą sudaro po vieną atstovą iš kiekvienos valstybės narės, kurios laivai vykdo su gyvaisiais jūrų ištekliais susijusią žvejybinę veiklą, keturi Komisijos atstovai ir keturi Komisijos skiriami žuvininkystės pramonės atstovai be teisės balsuoti. | 1. Administracinę valdybą sudaro po vieną atstovą iš kiekvienos valstybės narės, kurios laivai vykdo su gyvaisiais jūrų ištekliais susijusią žvejybinę veiklą, keturi Komisijos atstovai ir keturi ŽAPK skiriami žuvininkystės pramonės atstovai. | 24 pakeitimas 25 STRAIPSNIO 2 DALIS 2. Kiekviena valstybė narė ir Komisija skiria savo narius į administracinę valdybą, taip pat pakaitinius narius, atstovausiančius nariui jam nesant. | 2. Kiekviena valstybė narė, Komisija ir ŽAPK skiria savo narius į administracinę valdybą, taip pat pakaitinius narius, atstovausiančius nariui jam nesant. | 25 pakeitimas 27 STRAIPSNIO 3 DALIS 3. Administracinė valdyba į eilinį posėdį renkasi kartą metuose. Be to, ji renkasi pirmininko iniciatyva, arba Komisijos ar trečdalio Administracinėje valdyboje atstovaujamų valstybių narių reikalavimu. | 3. Administracinė valdyba į eilinį posėdį renkasi kartą metuose. Be to, ji renkasi pirmininko iniciatyva, arba Komisijos, trečdalio Administracinėje valdyboje atstovaujamų valstybių narių ar pramonės atstovų daugumos reikalavimu. | 26 pakeitimas 27 STRAIPSNIO 4 DALIS 4. Svarstant konfidencialius ar su interesų konfliktu susijusius klausimus, Administracinė valdyba gali nuspręsti nagrinėti nedalyvaujant Komisijos paskirtiems nariams, atstovaujantiems žvejybos pramonei. Išsamios šios nuostatos taikymo taisyklės gali būti nustatytos darbo tvarkos taisyklėse. | Išbraukta. | 27 pakeitimas 28 STRAIPSNIO 2 DALIES PIRMA PASTRAIPA 2. Kiekvienas valstybės narės paskirtas narys turi vieną balsą. Komisijos paskirti nariai kartu turi dešimt balsų. Agentūros vykdomasis direktorius nebalsuoja. | 2. Kiekvienas narys turi vieną balsą, išskyrus Komisijai atstovaujančius narius, kurie kartu turi dešimt balsų. Agentūros vykdomasis direktorius nebalsuoja. | 28 pakeitimas 29 STRAIPSNIO 1 DALIS 1. Žuvininkystės pramonei atstovaujantys Komisijos paskirti Administracinės valdybos nariai pateikia įsipareigojimų ir interesų deklaracijas, kuriose nurodo, kad neturi interesų, galinčių pažeisti jų nepriklausomumą, arba kitų tiesioginių ar netiesioginių interesų, kurie galėtų būti laikomi kenkiančiais jų nepriklausomumui. Minėtos deklaracijos pateikiamos kasmet raštu. | 1. Administracinės valdybos nariai pateikia įsipareigojimų ir interesų deklaracijas, kuriose nurodo, kad neturi interesų, galinčių pažeisti jų nepriklausomumą, arba kitų tiesioginių ar netiesioginių interesų, kurie galėtų būti laikomi kenkiančiais jų nepriklausomumui. Minėtos deklaracijos pateikiamos kasmet raštu. | 29 pakeitimas 29 STRAIPSNIO 2 DALIS 2. Žuvininkystės pramonei atstovaujantys Komisijos paskirti Administracinės valdybos nariai per kiekvieną posėdį deklaruoja visus savo interesus, galinčius riboti jų nepriklausomybę svarstomų darbotvarkės klausimų atžvilgiu. | 2. Administracinės valdybos nariai per kiekvieną posėdį deklaruoja visus savo interesus, galinčius riboti jų nepriklausomybę svarstomų darbotvarkės klausimų atžvilgiu ir neturi teisės balsuoti dėl tokių klausimų. | 30 pakeitimas 30 STRAIPSNIO 3 DALIES G A PUNKTAS (naujas) | ga)jis kasmet parengia Europos Parlamentui pranešimą apie Agentūros darbą ir veiklos metodus. | 31 pakeitimas 31 STRAIPSNIO 1 DALIS 1. Vykdomąjį direktorių, atsižvelgdama į jo nuopelnus ir dokumentais patvirtintą patirtį žuvininkystės politikos srityje, iš trijų kandidatų sąrašo, kurį Komisija pateikia atlikusi atranką po to kai Europos Sąjungos oficialiajame leidinyje ir kitur buvo paskelbtas kvietimas teikti paraiškas, skiria Administracinė valdyba. | 1. Vykdomąjį direktorių, atsižvelgdama į jo nuopelnus ir dokumentais patvirtintą patirtį bendros žuvininkystės politikos bei žvejybos kontrolės ir tikrinimų srityje, iš trijų kandidatų sąrašo, kurį Komisija pateikia atlikusi atranką po to kai Europos Sąjungos oficialiajame leidinyje ir kitur buvo paskelbtas kvietimas teikti paraiškas, skiria Administracinė valdyba. | 32 pakeitimas 31 STRAIPSNIO 3 DALIS 3. Administracinė valdyba gali atleisti vykdomąjį direktorių iš pareigų Komisijos siūlymu. | 3. Administracinė valdyba gali atleisti vykdomąjį direktorių iš pareigų vieno iš jos narių siūlymu Sprendimas priimamas dviejų trečdalių narių balsų dauguma. | 33 pakeitimas 39 STRAIPSNIO 1 DALIS 1. Per [penkerius] metus nuo Agentūros veiklos pradžios ir vėliau kas penkerius metus Administracinė valdyba skiria atlikti šio reglamento įgyvendinimo nepriklausomą išorės įvertinimą. Komisija leidžia agentūrai naudotis visa informacija, kuri, šios nuomone, reikalinga atliekant įvertinimą. | 1. Per [trejus] metus nuo Agentūros veiklos pradžios ir vėliau kas penkerius metus Administracinė valdyba skiria atlikti šio reglamento įgyvendinimo nepriklausomą išorės įvertinimą. Komisija leidžia agentūrai naudotis visa informacija, kuri, šios nuomone, reikalinga atliekant įvertinimą. | 34 pakeitimas 41 STRAIPSNIS34c straipsnio 1 dalies 1 punktas (Reglamentas (EEB) Nr. 2847/93) 1. Komisija kartu su suinteresuotomis valstybėmis narėmis 2002 m. gruodžio 20 d. Reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką 30 straipsnio 2 dalyje nustatyta tvarka nustato, kokiai žvejybai, kurioje dalyvauja dvi arba daugiau valstybių narių, bus taikomos specialios kontrolės ir tikrinimo programos, ir reikalavimus šioms programoms. | 1. Komisija, padedama Žuvininkystės ir akvakultūros komiteto, įsteigto pagal 2002 m. gruodžio 20 d. Reglamento (EB) Nr. 2371/2002 dėl žuvų išteklių apsaugos ir tausojamojo naudojimo pagal bendrąją žuvininkystės politiką 30 straipsnio 1 dalį ir vadovaudamasi 1999 m. birželio 28 d. Sprendimo 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką (*), 4 ir 7 straipsniu kartu su suinteresuotomis valstybėmis narėmis nustato, kokiai žvejybai, kurioje dalyvauja dvi arba daugiau valstybių narių, bus taikomos specialios kontrolės ir tikrinimo programos, ir reikalavimus šioms programoms. Sprendimo 1999/468/EB 4 straipsnio 3 dalyje minimas terminas yra 20 darbo dienų. | [1] Dar neskelbtas OL. [2] OL L 184 1999 7 17, p. 23. --------------------------------------------------